CELEX: 32022D0833
Language: ro
Date: 2022-05-24 00:00:00
Title: Decizia (UE) 2022/833 a Consiliului din 24 mai 2022 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska

30.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 147/44
               
            
         DECIZIA (UE) 2022/833 A CONSILIULUI
         din 24 mai 2022
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 5 aprilie 2022 către Consiliul Uniunii Europene cu privire la auditorii externi ai Národná banka Slovenska (BCE/2022/16) (1),
         întrucât:
         
                     (1)
                  
                  
                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.
                  
               
                     (2)
                  
                  
                     În 2017, Národná banka Slovenska a selectat Deloitte Audit s.r.o. drept auditori externi pentru exercițiile financiare 2017-2020, cu opțiunea prelungirii acestui mandat pentru exercițiile financiare 2021-2023.
                  
               
                     (3)
                  
                  
                     Mandatul Deloitte Audit s.r.o. a încetat după efectuarea auditului aferent exercițiului financiar 2020, în conformitate cu Decizia (UE) 2017/1849 a Consiliului (2), iar Národná banka Slovenska a prelungit mandatul Deloitte Audit s.r.o. pentru exercițiul financiar 2021.
                  
               
                     (4)
                  
                  
                     Mandatul auditorilor externi actuali ai Národná banka Slovenska, Deloitte Audit s.r.o., a încetat după efectuarea auditului aferent exercițiului financiar 2021, în conformitate cu Decizia (UE) 2021/1169 a Consiliului (3). Prin urmare, este necesară desemnarea unor auditori externi începând cu exercițiul financiar 2022.
                  
               
                     (5)
                  
                  
                     Národná banka Slovenska intenționează să prelungească mandatul acordat Deloitte Audit s.r.o. pentru exercițiile financiare 2022 și 2023. Această prelungire este posibilă conform acordurilor contractuale dintre Národná banka Slovenska și Deloitte Audit s.r.o.
                  
               
                     (6)
                  
                  
                     Consiliul guvernatorilor BCE a recomandat desemnarea Deloitte Audit s.r.o. drept auditori externi ai Národná banka Slovenska pentru exercițiile financiare 2022 și 2023.
                  
               
                     (7)
                  
                  
                     În urma recomandării Consiliului guvernatorilor BCE, Decizia 1999/70/CE a Consiliului (4) ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 1 din Decizia 1999/70/CE, alineatul (16) se înlocuiește cu următorul text:
            
               
                  „(16)   Se aprobă desemnarea Deloitte Audit s.r.o. în calitate de auditori externi ai Národná banka Slovenska pentru exercițiile financiare 2022 și 2023.”
               
            
         
         
            Articolul 2
            Prezenta decizie produce efecte de la data notificării.
         
         
            Articolul 3
            Prezenta decizie se adresează Băncii Centrale Europene.
         
         
            Adoptată la Bruxelles, 24 mai 2022.
            
               
                  Pentru Consiliu
               
               
                  Președintele
               
               B. LE MAIRE
            
         
         
            (1)  JO C 160, 13.4.2022, p. 9.
         
            (2)  Decizia (UE) 2017/1849 a Consiliului din 10 octombrie 2017 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska (JO L 264, 13.10.2017, p. 5).
         
            (3)  Decizia (UE) 2021/1169 a Consiliului din 13 iulie 2021 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska (JO L 255, 16.7.2021, p. 1).
         
            (4)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69, Ediția specială în limba română a Jurnalului Oficial al Uniunii Europene, capitolul 1, vol. 2, p. 117).